বৃহৎ রাজ্যসমূহ এবং ছোট রাজ্যসমূহ ভিন্ন ধরনের এক চার ধাপের প্রক্রিয়ার মধ্য দিয়ে একত্রীত হয়। এই প্রক্রিয়ার প্রথম ধাপ ছিল নিকটবর্তী বৃহৎ ও অধিক সংখ্যক ছোট রাজ্য মিলে "দেশীয় ইউনিয়ন" তৈরি, যেখানে সেখানকার শাসকগণই সংযুক্তির অঙ্গীকার করবেন। সংযুক্তির অঙ্গীকারণামার মাধ্যমে সকল শাসক তাদের শাসনক্ষমতা হারাবেন, কেবলমাত্র একজন নব্যগঠিত ইউনিয়নের [[রাজপ্রমুখ]] হবেন। অন্যান্য শাসকগণ দুটি পরিষদের সাথে যুক্ত হন — দ্য কাউন্সিল অব রুলার্স, যার সদস্যগণ হবেন স্যালুট রাজ্যের শাসকগণ, এবং একটি [[প্রেসিডিয়াম]], যার সদস্যগণ হবেন নন-স্যালুট রাজ্যের শাসক দ্বারা নির্বাচিত। বাকিরা কাউন্সিল কর্তৃক নির্বাচিত হবেন। রাজপ্রমুখ এবং তার সহকারী "উপরাজপ্রমুখ" প্রেসিডিয়ামের সদস্যগণের থেকে কাউন্সিল কর্তৃক নির্বাচিত হবেন। অঙ্গীকারণামার মাধ্যমে নতুন ইউনিয়নের জন্য আইন পরিষদ তৈরির বিধান নির্মিত হয়, যা সংবিধান লঙ্ঘনের দিক দেখবে। নিজ রাজ্য এবং স্বতন্ত্র অবস্থান বিলুপ্তির বিনিময়ে শাসকগণ [[রাজভাতা]] এবং সংযুক্তির চুক্তির ন্যায় সুবিধা লাভ করবেন।

এই প্রক্রিয়ার মাধ্যমে প্যাটেল ১৯৪৮ খ্রিস্টাব্দের জানুয়ারিতে তার নিজভূমি গুজরাটের [[কাঠিয়াওয়াড়]] উপদ্বীপের প্রায় ২২২টি রাজ্যকে [[সৌরাষ্ট্র (রাজ্য)|সৌরাষ্ট্র]] নামক দেশীয় ইউনিয়নে অন্তর্ভুক্ত করেন। পরের বছর আরো ছয়টি রাজ্য এই ইউনিয়নে যুক্ত হয়। [[গোয়ালিয়র রাজ্য|গোয়ালিয়র]], [[ইন্দোর রাজ্য|ইন্দোর]] এবং আঠারোটি ছোট রাজ্য মিলে ১৯৪৮ খ্রিস্টাব্দের ২৮ মে [[মধ্য ভারত]] গঠিত হয়। পাঞ্জাবে [[পাটিয়ালা রাজ্য|পাটিয়ালা]], [[কাপুরথালা রাজ্য|কাপুরথালা]], [[জিন্দ রাজ্য|জিন্দ]], [[নব রাজ্য|নব]], [[ফরিদকোট রাজ্য|ফরিদকোট]], [[মালেরকোতলা রাজ্য|মালেরকোতলা]], [[নলারগড় রাজ্য|নলারগড়]] এবং [[কালসিয়া রাজ্য|কালসিয়া]] মিলে [[পাটিয়ালা এবং পূর্ব পাঞ্জাব রাজ্য ইউনিয়ন]] গঠন করে। ধারাবাহিক সংযুক্তির মাধ্যমে [[ইউনাইটেড স্টেট অব রাজস্থান]] গঠিত হয়, যার সর্বশেষ সংযুক্তি ঘটে ১৯৪৯ খ্রিস্টাব্দের ১৫ মে। ট্রাভাঙ্কোর এবং কোচিন ১৯৪৯ সালের মাঝামাঝি [[ট্রাভাঙ্কোর-কোচিন]] দেশীয় ইউনিয়নে যুক্ত হয়। কাশ্মীর, মাইসোর এবং হায়দ্রাবাদ সংযুক্তির অঙ্গীকারণামা কিংবা সংযুক্তির চুক্তি — কোনোটাতেই স্বাক্ষর করেনা।

ভারত জাতীয় কংগ্রেসের অবস্থান
সংযুক্তি
দেশীয় রাজ্য
অধিগ্রহণের সরঞ্জাম